Kan man trække coaching fra i skat?
Ja hvis det er erhvervscoaching og ikke coaching på personlige udfordringer. Men der er et gråzoneområde, fortalte en revisor mig, da jeg spurgte hende til råds. Hendes uddybende svar kan du læse her:
”Coaching som begreb er jo som udgangspunkt ikke fradragsberettiget, derfor kan du ikke læse noget specifikt omkring fradragsret. Når der kan være fradrag, er det ud fra de generelle regler i Statsskatteloven, som siger, at der er fradrag for udgifter, som er anvendt til at ’erhverve, sikre og vedligeholde’ indkomsten (…i virksomheden).
Det er derfor mere et spørgsmål om, HVAD coachingen er gået ud på. Hvis den er benævnt erhvervscoaching, må man gå ud fra, at det netop ER en udgift, som er anvendt for at yde sparring omkring udfordringerne og driften i forbindelse med virksomheden.
Men ved en eventuel skattekontrol, kan man selvfølgelig komme ud for, at Skat ønsker bevis/dokumentation for, at coachingen nu også HAR tilknytning til ens drift af virksomhed. At det ikke i stedet er sparring på personlige problemstillinger/udfordringer, som blot har fået påført stemplet erhvervscoaching.